  Виталий Пронин 29-тӥ сентябре К. Митрей писатель вордскем дырысен 125 ар тырмиз. Соин валче ёросын нимысьтыз конкурс ялӥзы. Кылбуръёс но веросъёс сӥземын луыны кулэ Инкуазез утён арлы но шаерысьтымы писательёслы-юбиляръёслы. Конкурслы йылпумъян лэсьтозы толэзь пумын. Та вакытэ ужрадлэн нырысетӥ люкетэз ортче муниципал кылдытэтъёсын. Гуртъёсын вормисе потэмъёслы гинэ шуд усёз ёрос конкурсэ пыриськыны.Тодады вайытом, Кедра Митрейлэн вордӥськем нуналэзлы сӥзьыса, Ижын но ужрадъёс ортчизы.  3-тӥ коньывуонэ Ижысь «Лифт» юртын  лекция  лыдӟизы егит тодосчи Лариса Дмитриева, кылосбур наукаосъя кандидат Александр Шкляев но педагогика наукаосъя кандидат Светлана Арекеева.  УД  